
Antaŭkonference 


En la ĉi-jara konferenca temo de 
ILEl la centran lokon okupas la 
lingvolernado en kunteksto de lingvaj 
rajtoj kaj rajto je edukado. En la 
konferenco de esperantistaj pedago- 
goj atento nature estos turnita al la 
pedagogia rolo de E-o, kiu estas 
diversaspekte traktata ankaŭ en ĉi tiu 
numero de IPR. Tiel, Probal Daŝ- 
gupto per sia Letero al pedagogoj 
emfazas eblan rolon de E-o en la nun- 
tempaj cirkonstancoj de lernanto-cen- 
tra pedagogio kaj pedagogia divers- 
igo. Aliaj kontribuantoj informas pri 
rezultoj kaj spertoj el la praktiko aŭ 
pri siaj teoriaj konsideroj. 

Pasintnumere ni enkondukis la 
Sciencan Komitaton de IPR. Nun ko- 
menciĝas serio de koncizaj prezentoj 
de la SK-anoj, kaj jam aperas unuaj 
recenzitaj artikoloj. 

En aparta bloko legeblas pliaj 
informoj pri la konferencaj aranĝoj 
kaj subteno kiun ili havas de la lokaj 
kaj universitataj aŭtoritatoj. 

Dum la konferenco kunsidos la 
Komitato. La komitatanoj aparte rice- 
vos la kutimajn raportojn kaj aliajn 
materialojn. Malkiel en la antaŭaj 
jaroj, la kutime tedaj raportoj ĉi-jare 
ne aperas en la revuo, sed cedas la 
spacon al pli ffeŝaj informoj. Dankon 
al ĉiuj aŭtoroj de la kontribuoj. 

Agrablan legadon kaj ĝis la 
revido en Parmo! 

Radojica Petroviĉ 

Letero al pedagogoj 


de Probal DaSgupto 

Estimataj Esperantistoj-Pedagogoj, 

Saluton. La pedagogio rilatas ne nur al la entrepreno de plenkreska 
instruanto, kiu devas kunlabori kun infanoj por instigi la lernadon. Aparte 
ofte ĉe la esperantistoj, temas pri unu plenkreskulo elinstiganta la 
kunlaboron de aliaj plenkreskuloj, kies lernemon ofte bremsas nesufiĉe 
fleksebla psiko aŭ nesuflĉa tempodispono. Dume, la kibernetika hodiaŭo 
surseĝigas nin antaŭ la magia sed - se diri la veron - frustra ekrano, kiu 
remuldas la renkontiĝejojn de lernemaj kaj lemigemaj kunlaborontoj. Ĉi tiu 
disdiversigo de la pedagogia entrepreno certe iom draste efikas sur la eblojn 
kaj maleblojn de komuna pensado pri ĉies laboroj. 

La efiko de tiu diversigo povas unuavide aspekti negativa. Oni povas 
supozi, ke homoj instruantaj al malsamaj lernantaroj devus nete dispensi pri 
siaj farotaĵoj. Sed la tiel konceptita diversigo de la alinfana pedagogio, la 
senpera plenkreskula pedagogio kaj la reta pedagogio estas senfantazia, 
burokratia miskompreno de la defio. Precize tiu diversigo de nia labora 
sfero, tamen, pozitive efikas sur la memkomprenon de la pedagogio. Kiel 
do? 

Nu, en pli fruaj epokoj, ekzistis en kaj ekster nia sfero la ĝenerala 
impreso, ke la pedagogio estus senalternative alinfana kaj iel sendefie, 
senekscite praktika aplikejo de ideoj forĝataj sur aliaj, vere teoriaj kaj 
intelekte stimulaj terenoj. Laŭ tiu bildo, ni pedagogoj ŝajnis iaj glorigitaj 
infanprizorgantoj. La popolklerigo aspektis kvazaŭ fakultativa pligrandigo 
de ĉefe porinfana entrepreno. Hodiaŭ, la bildo ŝanĝiĝas. Pro la disdiversiĝo 
de la praktikaj aplikejoj de nia pedagogia komprenaro, ni kapablas pli klare 
vidi, kaj povas montri al aliaj, ke unu konstanta abstrakta pedagogio devas 
diskrei konkretajn kaj taŭgajn metodojn por lernantoj junaj kaj nejunaj, por 
lernantaroj ĉeestaj kaj forestaj. 

Ĉi tiun kapablon ni devas taŭge kompreni en niaj propraj spertujoj. 
Multajn instruistojn vundas la sento, ke eminentaj universitatanoj kreus ie 
la abstraktan bazon de la pedagogio, kiun la malpli prestiĝaj kaj nealte 
salajrataj lemejistoj devus apliki antaŭ la junaj klientoj. Ne sufiĉas simple 
forĵeti tiun klasikan bildon de la hierarkio inter la universitataj teoriistoj kaj 

la teorio-aplikaj pedagogoj. Tro naiva inversigo de la bildo igas nin foje 
diri, ke estus egale kreaj la lernantoj mem, kies kreemon la instruistoj nur 
elinstigus. Kvankam la “konstatado” (fare de infanoj) estas principe utila 
klavo por la farota kunlaboro, ni tamen devas multe nuanci tiun koncepton, 
por ke ĝi iĝu praktike utila. La lecionejo estas areno de iuspeca kuna 
kreado. La lernantoj, ankaŭ se ili estas infanoj, devas grave kunroli en tiu 
laboro. Sed la bazo de tiu kunlaboro inkluzivas materialojn jam pretigitajn 
de aliaj; la nunaj kreantoj de lemo, la nunaj lernantoj kaj iliaj helpantoj nun 
devas ion plufari per tiuj jamaj materialoj. La instruistoj helpas la 
lernantojn aktive stiri sin sur tiu preta vojo. Tiel la stirado, kiel la stiriĝado, 
apartenas al la kuna kreemo. 

Gis nun mi ne diris ion, kio aparte rilatus al la esperantista pedagogia 
projektaro. Tamen permesu, ke mi pluiru ĝuste sur tiu ĉi tre ĝenerala bazo, 
kiu povas ŝajni eĉ eksterteme aŭ troe ĝenerala. 

Se ni bezonas nuancan karakterizon de la kuntasko de la instruisto kun 
la lernantoj, kaj se inter ili fluas trafiko de kreemo malsamiĝanta en 
diversaj momentoj de la instrua procezo, ni do tuj rimarku, ke la ĵusa skizo 
restas konstanta tra ĉiuj lernantaroj. Diversas nur la specoj kaj temporitmoj 
de la helpado. La plenkreskuloj kapablas pli memstare uzi la 
lernomaterialojn kaj pli longe atendi la helponton kaj konsilonton. La 
infanoj havas malpli longan atendotenon. La forestantaj lernantoj en reta 
sistemo eĉ pli memstarigas sin kaj uzas helpaĵan repertuaron, en kiu la 
deforaĵ konsilemaj instruantoj ludus nur iujn rolojn. Konstantas la fakto, ke 
la homo, volanta ion lerni, bezonas helpon. En la pedagogio, ni okupiĝas 
pri la teorio kaj praktiko de la trafiko de tiu helpo - kiel plej utile doni kaj 
ricevi ĝin. 

Sed la homo tute ĝenerale estas inteligenta kaj do lernema besto. 
Sekvas de la ĵusa rezonado, ke la homo, sub la pleĵ abstrakta lupeo, 
montriĝas helpo-bezona. Se ni metas en la centron tiun ĉi konstaton, ni 
trafas ion gravan. 

La pleĵ kutimaĵ individuismaĵ perspektivoĵ emfazas la memstarecon de 
la homo. Konsentite. La homo, en la prototipa plenkreskula stato, emas 
memstari. Sed kion la homoj memstare faras? fli memstare funkciigas sian 
parton de la lerna procezo, dum iliaj instruaj kaj helpaj kolegoj apudstaras 
kulise por disponigi la ceteron. Sen tiuj kolegoj, la memstara homo staras 
vane. (Ĉu ni kunstaris vane? Bona titolo por ĉu-romano.) 

Esperanto povas do esti rekte helpa. Gi estas helpa lingvo. Gi evoluigis 
unike helpemajn pedagogiojn. Ni rajtas fieri pri tiu historio. La esperantaĵaj 

strukturoj, sur kiuj ni bazas nian laboron - ekde la afiksoj kaj la tabelvortoj 
ĝis nia kapablo klarigi la pli klerulajn malfacilaĵojn (analizo, individuo, 
fenomenisto) per pli popole simplaj malpakoj (dis-er-ig-o, unu-op-ul-o, 
aper-aĵ-ism-an-o) - estas trezoro de la universala pedagogia kulturo, pri kiu 
niaj kolegoj ekster Esperantujo ne disponas. 

Ni nun vivas en epoko, kiam la helpindeco de la homoj iĝis reliefa. 
Ekde la cunamo de 2004 kaj la uragano en 2005, eĉ la amaskomunikiloj 
agnoskas tion. Se ni forĝos en la pedagogejoj de nia kulturo novajn ilojn, 
pli ĝenerale uzeblajn, per kiuj oni tute sisteme kapablos ponti inter la malpli 
facilaj, malpli alireblaj konceptoj kaj la pli simplaj, pli tujaj ne nur en la 
logiko sed ankaŭ en la praktika pedagogio, tiam ni estos kultivantaj, en la 
formo Esperanto, ĝardenon de absolute ĉiesa utileco. Tiu ĝardeno eterne 
restos legitima esplorobjekto, studobjekto, utilaĵo por la pedagogia 
entrepreno je ĉiuj niveloj. Tiamaniere ni atingos definitivan rezulton, kiun 
ne forŝovos eventuala inundo de la angla en ĉiuj lingvejoj. Nomu la 
entreprenon “facilistiko”, se helpos vin slogano. Agu laŭ viaj prave diversaj 
plaĉoj. Sed, estimataj pedagogoj, bonvolu fari ion. Ni ne havas multe da 
tempo. Bonan nokton! 

Amike: Probal 



Probal Daŝgupto kaj lia filo en Hajderabado 

Renato Corsetti 


Ĉu gravas pleje la baza lernejo aŭ la universitato? 
Ĉu gravas pleje la unua kurso aŭ la lasta? _ 


De tro multe da jaroj mi estas leganto de ĉi tiu revuo. Se mi ankoraŭ ne 
laciĝis, tio diras ion pri mi aŭ pri la revuo aŭ pri ambaŭ. Unu el la artikoloj 
legitaj en ĉi tiu revuo restas inter miaj preferataj artikoloj. Temas pri 
artikolo de Joseph Dorr aperinta en la numero 1 -2 de 1994 en la paĝoj de 
21 al 25 kun la titolo „Baza vortprovizo de E-o cele al in s truado”. 

Joseph Ddrr esence diras: se vi instruas E-on estas kelkaj aferoj, kiujn 
vi nepre devas instrui. Pri la cetero ni povas diskuti. Ĉi tiu minimuma 
instrupakaĵo inkluzivas ĉiujn finaĵojn, sufiksojn, prefiksojn, kaj liberajn 
morfemojn. Mi nomas tiel tiujn vortojn, kiuj povas funkcii en E-o sen 
bezono de aparta fmaĵo, ekzemple: ili, dek, plej, tre, ktp. Ankaŭ ĉi-kaze oni 
povas diskuti, ĉu morgaŭ apartenas aŭ ne al ĉi tiu minimuma instrupakaĵo. 
Aplikante la aferon praktike en unu el miaj lernolibroj, mi alvenis al 210 
morfemoj [vidu la tabelon surp. 9-a! - NdlK\ 

Se iu estas scivolema, kaj mi ege kuraĝigas esti scivolema en ĉi tiu 
kampo, mi aldonas ilin fine de la artikolo, nur por doni konkretan ekzemp- 
lon pri tio, pri kio ni parolas. 

Post tio ekzistas jam kelkaj ffekvenc-listoj enEsperanto. Famegaj estas 
tiu de Zlatko Tiŝljar kaj tiu de Kontakto, kiu estas uzata ankaŭ en Juna 
amiko. Se vi prenas tiujn aŭ aliajn listojn, kaj vi elektas la eblan enhavon de 
unuagrada kurso, vi venas al proksimume 600-700 morfemoj aŭ lingvaj 
elementoj, kiuj estas la plej gravaj por parolanto de E-o. Kompreneble, se 
vi loĝas en Italujo, vi forigus kelkajn vortojn kaj aldonus la vortojn Romo, 
koloseo, pico kaj spagetoj. Se vi loĝas en Burundio vi nepre forigu la 
vorton Romo kaj nepre aldonu la vorton Buĵumburo, ktp. 

Surbaze de tiuj principoj mi nun konsilas al affikanoj interesiĝantaj pri 
instruado de E-o, ke esence la verkanto de la kurso-teksto kaj/aŭ la 
instruisto bonvolu klarigi la signifon kaj la kombin-regulojn de proksi- 
mume 700 radikoj (kiuj inkluzivas ĉiujn sufiksojn kaj prefiksojn kaj ĉiujn 
tabelvortojn, alivorte la elementojn indikitajn de J. Dorr). Mi ne aldonas 
ankaŭ tiujn, sed interesiĝantoj povas trovi ilin en www.afriko.org, ĵonglante 
iomete en la sekcio Tnstruado’. 

Mi ankaŭ konsilas aldoni dekon aŭ dudekon da vortoj pri lokaj 
specifaĵoj (Buĵumbur- sed ankaŭ Sahar- kaj subsahar- kaj bantu- kaj Kong-, 
ktp.). Kompreneble oni forigu same multe da ne tiomutilaj radikoj. 

Poste ni venas al la kulturo de E-o. Mi konsilas, ke oni konigu al la 
lernantoj la Manifeston de Prago en nacia lingvo kaj en E-o kaj la inform- 
folion “Gisdate pri Esperanto”. Ambaŭ informiloj normale estas haveblaj 
ĉe la Centra Oficejo de UEA kaj en pluraj aliaj lokoj, inkluzive de la citita 
www.afriko.org. Oni povus longe diskuti, kio estas nacia lingvo en affikaj 
kondiĉoj. Praktike mi diras al la aifikaj instruistoj, ke ili uzu ankaŭ la 
lokajn lingvojn, se la lernantoj komprenas ilin pli bone ol la oficialajn (kiel 
ofte okazas). 

Fine oni konigu al la lernantoj informojn pri E-o kaj internaciaj E- 
organizaĵoj, kaj organizaĵoj ekzistantaj en la lando en kiu okazas la 
instruado. 

Oni parolu mallonge pri la historio de la klopodoj trovi internacian 
lingvon de post la Meza Epoko ĝis la aperigo de la unua lernolibro de 
Esperanto, kaj oni donu informojn pri Zamenhof 

Oni transiru poste al la Unua Universala Kongreso de Esperanto, al E-o 
inter la du mondmilitoj, al la disvastiĝo de E-o ekster Eŭropo, al la historio 
de E-o en la lando en kiu okazas la instruado. 

Pri organizaĵoj oni klarigu tion, kio estas UEA, TEJO, lEEl, la Affika 
Komisiono, la loka landa asocio, kaj kion signifas la misteraj mallongigoj 
UK, D, FD, VD, JD? 

Tio sufiĉas, laŭ mi, por la unua kurso. 

Sed kial mi tiom interesiĝas pri la unuaj kursoj en Affiko? Parte pro 
hazardo, tio estas pro la neceso komenci starigi instruajn strukturojn en la 
affika Esperantujo. Temu pri strukturoj, kiuj laŭgrade evoluos al landaj 
sekcioj de fEEf, sed kiuj jam nun komencu aranĝi siajn unuagradajn 
ekzamenojn kaj doni siajn unuagradajn diplomojn (se la papero estas kolora 
kaj la stampo granda, affikanoj reagas precize kiel eŭropanoj al diplomoj). 

Oni povas kritiki, ke la afero ne rilatas al tre granda nivelo de kono, sed 
ni komencu de la komenco. Mi mem kredas, ke la unua kurso estas multe 
pli grava ol la postaj kaj senfme pli ol la lasta, kiun oni faras, kiam oni jam 
scias ĉion kaj instruis E-on dum jardekoj. 

Mi mem estas vivanta ekzemplo de tio, ke oni neniam vere scias ion, 
kion oni ne lemis en la baza lemejo. Pro malsano mi ne lemis dividi la 
italajn vortojn en unuopajn silabojn (tre grava scio, kiam oni skribis mane) 
en la dua jaro de la baza lernejo. 

Listo de la minimuma instrupakaĵo 

Poste mi restudis la aferon dekojn da fojoj, sed ankoraŭ nun mi hezitas 
pri tio. Mi ne aŭtomatigis tiun scion, kion oni povas fari ĉefe en tiu aĝo. 
Same okazas pri Esperanto. Ĉiu volas paroli tian Esperanton, kian li lernis 
en la unua kurso. 

Oni povas kritiki, ke la sistemo estas iom tro meĥanika: tiom da vortoj 
kaj ne pli, nek malpli. Nu, tiu kvanto baziĝas sur la kvanto lernebla en unu 
tradicia ĉeesta kurso, kiu daŭras plurajn monatojn. Sed se vi provas vidi la 
kvanton de vortoj en aliaj kursolibroj, vi vidos, ke ĝi ne multe diferencas 
laŭ kvanto, sed foje bedaŭrinde laŭ kvalito. Oni ne instruu pri metamorfozo 
aŭ grafiko antaŭ ol oni istruis pri -ar-, -ind- kaj apenaŭ. 


Propedeŭtika valoro de E-o por studo de la franca 


de Svetlana Miroŝniĉenko, Sankt-Peterburgo, Rusw 

Temas pri antaŭa eksperimento en kelkaj mezlernejoj de Sankt-Peterburgo 
en Rusio. La Esperanto-programo estis ellaborita en gimnazio M 271 kun 
profundiga studo de la franca, kie ĝis la jaro 2002-a oni instruis 
Esperanton devige. Tie Esperanto estis instruita ekde la 1991-a jaro. La 
rezulto estis tre bona kaj la estraro permesis enkonduki Esperanton kiel 
devigan lernobjekton en la unua klaso (la 1-a grado de bazlemejo en 
Rusio) en la jaro 1993-a, kiam okazis E-eksperimento tra la tuta eks-Sovet- 
Unio sub aŭspicioj de AIS de San-Marino kaj kibernetika instituto de 
Paderborn (Germanio). Sufiĉe entuziasmigaj rezultoj estis atingitaj eĉ 
tiam, kiam jam ne temis pri eksperimento (ĝi daŭris mallonge). La lingvo 
tre nature eniris la lernejan programon. Gi helpis al la gelernantoj pli 
facile kaj kun plezuro lerni poste la francan. La multjara laboro permesis 
ellabori (aprobitan en la klaso) laboraĵon kiu ricevis la titolon «Aŭtora 
programo pri Esperanto. Por 1-10 klasoj. Baza kurso-unugrada ŝtupo, 2 
horoj semajne. Nedeviga kurso-2-10 klasoj, 1 horo semajne». Post serioza 
esplorado, multnombraj «malfermitaj» lecionoj kaj eĉ urba pedagogia 
konferenco de instruistaro pri fremdaj lingvoj surbaze de la gimnazio la 
programo (340 horoj) estis atestita ĉe Sankt-Peterburga ŝtata universitato 
pri pedagogia majstrumado en februaro de la jaro 2001-a. La baza kurso 


* La artikolon recenzis la Scienca Komitato de IPR. 

(deviga) enhavas 68 horojn kaj ĉiu sekvonta fakultativa jaro enhavas po 34 
horojn. La programo estas farita por montri al gelernantoj la similaĵojn kaj 
diversaĵojn de ambaŭ lingvoj. Dume la gelernantoj havas eblecon konatiĝi 
kun E-literaturo, E-faktoj ktp. 

Instruistoj pri fremdaj lingvoj serĉas la plej efikajn instrumetodojn por 
akiri la plej bonajn rezultojn en sia pedagogia agado. Unu el tiaj metodoj ni 
vidas en propedeŭtika studo de Esperanto kiu estas lingvo-modelo por tiu ĉi 
celo (Formaggio 1995: p.9). Pro tio estis ellaborita la E-programo: 

Kialoj: 

1. Esperanto estas sufiĉe simpla por studi ĝin, ĉar ĝi estas logika. 

2. E-o estas la lingvo, kiu helpas superi la psikologian barieron, kiu 
aperas kiam oni ekstudas fremdan lingvon. 

3. Posedo de E-o plivastigas la filologian horizonton de la lernanto. 
(Formaggio 1995: p.73-74) 

4. Danke al la studo de E-o disvolviĝas multaj kapabloj, kiujn oni 
bezonas ne nur en la lingva fako: ekz. kapabloj por klasifiki, observi, 
kompari, analizi, kombini. 

5. Ea lernantoj atingas sufiĉe rapide realan kapablon paroli, studante 
E-on ne pli ol 400 horojn (laŭ nia sperto). «Por atingi kontentigan nivelon 
oni devas investi grandan kvanton da tempo. Proksimume 2000 studhorojn, 
diras Claude Piron.» (Formaggio 1995: p.5). Generale por paroli fiue en 
alia ffemda lingvo (la ffanca, la angla ktp.) oni bezonas ne malpli ol 10 mil 
horojn (Piron 2001: p.15-18 «Informilo^JVal 14) praktikante ĝin konstante. 

6. E-o ludas pozitivan rolon en la intelekta evoluo de la infano kaj 
infiuas pozitive la lemadon de multaj aliaj studobjektoj, ĉar ankaŭ integra 
proceso kun aliaj studobjektoj estas propraĵo de Esperanto, vd. geografion, 
historion, muzikon, literaturon, historion de kulturoj aŭ urboj (ekzemple 
tiun de Sankt-Peterburgo). Tia vasta integro influas multe la konstruon de 
la programo enhavanta kelkajn etapojn, kiu jam estis aprobita dum sufiĉe 
longa tempoperiodo en mezlernejo kaj donis bonajn rezultojn. 

La unua etapo - propedeŭtika studado de E-o - estas destinita por 
gelernantoj de la unua klaso (en Rusio la plej malgrandaj infanoj, kiuj 
ekstudas en lernejo). Generalaj postuloj post la etapo: informoj pri 
Esperanto, scioj en la sfero de legado, skribado (Rakuŝa 1991: p.32), 
preparado al la percepto de la ffanca lingvo. 

La aliaj etapoj estas fakultativaj, sed necesaj por posedi pli bone la 
lingvon. 

La dua etapo estas destinita por gelernantoj de la sekvontaj klasoj (dum 
5 jaroj) kiuj volus profiindigi siajn sciojn en E-gramatikaĵoj, riĉigi sian 
vortprovizon por paroli pli flue (Rakuŝa 1991: p.l22), por konatiĝi kun la 
etapoj de la E-movado kaj E-literaturo (originala kaj traduka). 

La tria etapo estas destinita por gelernantoj de la klasoj 8-9 (2 jaroj). 
Dume estas formitaj jam stabilaj parolkutimoj. Ea kurso enhavas temojn, 
kiuj estas proksimaj al la temoj de la programo pri la ffanca. Do, oni uzas la 
leksikon, kiu similas la ffancan. Estas deviga analiza legado (Gvidlibro por 
supera ekzameno 1979: p.308), kio nepre helpas al pli bona studo de la 
franca. 

La kvara etapo estas destinita por gelernantoj de la klaso 10. lli jam 
praktike bone posedas esperanton. Ebleco de elparolo je ĉiuj temoj, ebleco 
de lego de E-periodaĵoj, ebleco de partopreno junularajn kunvenojn, 
kongresojn estas atingebla por la gelernantoj. En la lernejo kie profunde 
estas studata la ffanca lingvo, la lernejanoj pliriĉigas sian leksikaron. lli 
evoluigas sian analizkapablon kaj detale studas gramatikaĵojn, kiuj similas 
la ffancajn formojn. Tio ne nur helpas, sed plejparte antaŭdifinas sukcesan 
studon de la ffanca. 

Unu el kaŭzoj gravaj por studi ffemdan lingvon estas strebo al 
komunikado. Pro tio la E-lecionoj estas faritaj tiamaniere, ke la lernantoj 
povu multe paroli kaj fari dialogojn. Por atingi bonajn rezultojn estas uzata 
Cseh-metodo. Ea instruisto paroligas instruatojn kaj la metodo aldonas 
amuzan karakteron al la lecionoj (Gvidlibro por supera ekzameno 1979: p. 
288) Ea studprogramo estas farita tiel, por ke oni ripetu la studatan kaj 
studitan materialon konstante en dialogoj. Dum la lecionoj la studantoj hore 
respondas al demandoj en E-o. Ea lernantoj ne timas paroli. Do, ili studas la 
lingvon per rekta metodo en la komenco, poste en pli grandaj klasoj estas 
rekomendita uzi la gepatran lingvon. Ripetado de la studmaterialo 
plibonigas la memorkapablon. Por pli firme studi la materialon oni emfazas 
la formadon de perceptado kaj de reproduktado de tiu ĉi materialo. Tio 
estas la plej grava tasko, precipe dum la unua baza studetapo. 

Estas studata ne nur leksika minimumo, sed ankaŭ la gramatika. En E-o 
la vortfarado ludas gravegan rolon (Rakuŝa 1991: p.32). Ea lernantoj, 
rigardante vorton per analizo, faras mem regulojn, kio permesas konservi la 
leksikon en la kapo sen granda problemo. Konatiĝo kun novaj modelaj 
frazoj realiĝas surbaze de materialo objekta kaj bilda. Por paroligi 

lernejanojn oni faras ankaŭ dialogojn kaj poste monologojn. La instruistoj 
atentigas la prononcadon (Rakuŝa 1991: p.l27). La paroligo estas rimedo 
por aktive posedi la lingvon. La studvortaro estas farita konsidere la 
programon de la ffanca kiu poste estos studata. 

La skribado servas por pli bone memorigi la leksikon uzatan en 
dialogoj, monologoj kaj legatekstoj (Gvidlibro por supera ekzameno 1979: 
p. 310) La rusaj lernantoj konatiĝas kun la latina aboco por prepariĝi al la 
franca skribmaniero. Konsideri la laŭgradan plimultigon de malfacilaĵoj, la 
utileco de la konscia komponanto dum la studado, formado de prononcaj, 
leksikaj, gramatikaj scipovoj kaj scioj en la sferoj de la legmaniero, 
parolmaniero, aŭskultmaniero kaj skribmaniero kreas eblojn por pli sukcese 
studi la ffemdan lingvon (Formaggio 1995: p.74). 

Fontoj: 

• Elisabeta Formaggio «Lingva orientado per esperanto», Esperanto Radikala 
Asocio, Romo, 1995 

• Rakuŝa R. «Metodiko de la esperanto-instruado», UEA, Rotterdam, 1991 

• «Gvidlibro por supera ekzameno» Hungara E-Asocio, Budapest, 1979 

• «La Informilo» Esperanto France-Est, Association Culturelle por la promotion 
de la langue intemationale Esperanto, JV» 114, 2001 (p. 15-18) 


Lernmotivoj kaŭzas kompetentecon 


de Zlatko Tiŝljar 

La sukceso en lingvolernado dependas - kiel en ĉiu lernado - ĉefe de la 

motivoj. La motivojn oni povas dividi je du 
specoj: motivoj kiuj eliras el reala bezono kaj 
motivoj kaŭzitaj de premo (devigo de la ĉirkaŭa 
socio). La unuajn mi nomos: la veraj motivoj kaj 
ilin oni povas denove dividi je du specoj: motivoj 
kaŭzitaj de tuja kontentigo de iu bezono (ekz. 
infano en ffemda ĉirkaŭo, kiu nepre volas ludi 
kun infanoj, kiujn ĝi ne konas, junulo kiu volas 
tuj paroli kun bela simpatia alilandanino parolanta 
nur de li nekompreneblan lingvon...) aŭ motivoj 
kaŭzitaj de klara konscia bezono pri komunikado 

(mi volas lerni la lingvon de miaj usonaj parencoj, kiujn mi retrovis, mi 
volas lemi la lingvon de homoj, kiuj simile pensas kiel mi...). 

La motivojn ligitajn al socia premo mi nomus motivoj de intereso (mi 
volas lerni por havi diplomon - ne por komuniki -, mi volas lerni por havi 
pli altan salajron - ne por komuniki...). Tiuj estas malfortaj motivoj kaj ne 
kondukas al reala scio de la lingvo, al scio kun kompetenteco, kun apliko- 
kapablo. Verajn komunikkapablajn sciojn de E-o akiras nur tiuj, kiuj lernas 
por kontentigi siajn bezonojn (gejunuloj kiuj venas al Internacia Junulara 
Kongreso kun nur malmulta scio, homo kiu renkontis belan alilandan 
esperantistinon, homo kiu jam havas la propran filozofion kaj li volas fari 
ion por lingve faciligi la komunikadon en la mondo aŭ iel tutmondigi 
humanismon kaj li eksciis, ke esperantistoj simile tendencas...) 

Motivkatalizilo (motivigilo) plifortiganta la motivon (ĉu veran, ĉu 
motivon de intereso) estas la sukceso mem de la lemado. Eĉ se iu 
komencas lerni E-on pro kontentigo de iu intereso, sed havas rapidajn 
sukcesojn kaj havas ŝancon renkonti homojn el eksterlando, kiuj parolas 
tiun lingvon, tiu ekhavos veran bezonon, lia motivo de intereso 
transformiĝos al vera motivo. Tial instruistoj kaj instruantoj de E-o devus 
nepre aranĝi kursojn tiel, ke la fina parto de la kurso estas partopreno en iu 
internacia E-aranĝo, en kiu estos malmultaj samlandanoj kaj en la 
komencaj instrufazoj oni devus uzi lernmetodojn, kiuj ebligas tujajn 
praktikajn kapablojn per minimuma scio - do metodoj bazitaj je 
frekvencofteco (ekz. la Zagreba metodo), tiel ke lernanto tuj post la dua 
leciono kapablu mem krei frazojn uzeblajn en la vivo. Sen tio neniu 
pedagogia metodo atingos rezultojn, kiuj kondukas al uzkapablo. 

Miloj da hungaraj diplomitoj kadre de la leĝo, kiu ebligas al ili 
agnoskon de kono de fremda lingvo, signifas apenaŭ kelkdekon da veraj 
uzantoj de la lingvo, por kiuj la lingvo el la sfero de materia intereso fariĝis 
bezono por komuniki. 

Sen iu el la veraj lernmotivoj lemantoj povas atingi nur certagradan 
memoratan, sed ne aplikeblan scion. Nur la veraj lernmotivoj menciitaj 
supre instigas la homon apliki plian necesan energion, kiu la memoratan 
konon transformas al aplikebla scio, do al kompetenteco. 

Danke al dio la samo validas ankaŭ por lernado de kiu ajn lingvo. 

Tial la lerneja instruado de fremdlingvoj ĉie tra la mondo havas apenaŭ 
menciindan sukceson. La infanoj ne lernas pro vera bezono komuniki sed 
pro tio, ke oni devigas ilin. Tio neniel povas konduki al sukceso. 

Biografietoj de la membroj de Scienca Komitato 


Vera Barandovska-Frank 


Barandovska-Frank (nask. 1952), ĉeĥino, dokto- 
rino pri klasika filologio, kun intereso pri latin- 
idaj planlingvoj kaj viva latina lingvo. 

Instruis modernajn lingvojn en faka altlernejo en 
Ostrava, Ĉeĥio, ekde 1992 ofertas interling- 
vistikajn seminariojn en la Universitato de 
Paderborn, Germanio. 

Plenrajta doeento de AIS San Marino. 



Detlev Blanke 

Blanke, Detlev (nask. 30.5.1941), 1959-1964 studis germanan filologion, 
geografion kaj pedagogion en la universitato de Rostoek, 1964 -1968 faka 
instruisto; de 1968-1990 respondeea sekretario de E-Asoeio en Kulturligo 
de GDR (Berlin). 

Li doktoriĝis (1976) kaj habilitiĝis (1985) pri 
interlingvistikaj temoj ĉe Flumboldt-Universitato 
en (orienta) Berlin, tie estas doeento pri inter- 
lingvistiko (1988-); prezidanto de "Gesellsehaft 
fur Interlinguistik e.V.''(GlL) (1991-). 

Ĉefaj verkoj „Planspraehe und Nationalspraehe - 
Einige Probleme der Wortbildung (1981), 
„lnternationale Planspraehen“(1985); „lnter- 
linguistisehe Beitrage - Zum Wesen und zur 
Funktion internationaler Planspraehen“(2006); 
redaktoro de „der esperantist“ (1970-1990), 
„lnterlinguistisehe lnformationen“ (1992-), 
„lnformilo por lnterlingvistoj(1992-). 

Membro de la redaktaj komitatoj de „Language Problems & Language 
Planning“ kaj „Esperantologio - Esperanto Studies“. 

Elekta bibliografio ĝis 2000 en "Studoj pri Interlingvistiko"(Red. Sabine 
Fiedler/ EIU Haitao, Dobfichovice: Kava-Pech (2001) 

(vidu: www.esperantic.org/librejo/ dbstudojl ). 


Renato Corsetti 



Naskiĝis la 29-an de marto 1941-a. Loĝas en 
Italujo. Studis ekonomionkaj poste lingvistikon. 

En la unua parto de la vivo laboris kiel bank- 
direktoro rilate al organizado, en la dua parto kiel 
universitata esploranto kaj instruanto pri 
psiholingvistiko. 

Verkis ĉefe pri lingva politiko kaj 
psiholingvistiko. Esplor-temoj de la lastaj jaroj: 
infana dulingveco kaj instruado de ffemdaj 
lingvoj al malgrandaj infanoj. 


Michel Duc Goninaz 


Naskiĝis en 1933, eklernis E-on en 1946, studis en 
Pariza Ecole Normale Superieure (Supera Peda- 
gogia Instituto), en Sorbono kaj en la Moskva 
Stata Universitato. 

Post akiro de licencio pri beletro kaj de agregacio 
pri la rusa lingvo, instruis la rusan lingvon en 
liceoj (1959-67) kaj en la Universitato de Proven- 
co (Aikso-Marsejlo), kiel docento, de 1967 ĝis la 
emeritiĝo en 1996. 



Ekde de 1970 instruis krome E-on en la sama 
universitato. 

Gvidis la revizion de la Plena Ilustrita Vortaro, aperinta kiel la Nova Plena 
Ilustrita Vortaro (2002, 2005). 


IPR 06/2>16 



Probal Daŝgupto 

Naskiĝis en Kolkato (en Barato) en 1953. Li 
esperantistiĝis en 1967. 

Doktoriĝis en Nov-Jorka universitato, 1980, pri la 
genera sintakso de la bengala. Lektoro en Kolkato 
(1980), docento en Puneo (1980-89), profesoro en 
Hajderabado (1989-nun). 

Membro de la Akademio de Esperanto (1983-nun); 
unu el ĝiaj vicprezidantoj (2001-nun). 
Kunredaktoro de „Lingvaj Problemoj kaj Lingvo- 
Planado” (1990-nun). Libroj en Esperanto 
(tradukoj el la bengala): „Primico” (TK/Stafeto, 
1977); „Mi juna” (Esperantaj Kajeroj, 1989); 
„Klera edzino” (Edistudio, 1995). 



Gudaviĉius Aioyzas 

Litovo naskiĝinta en 1940. Finis Filologian fakultaton 
(fakon rusa lingvo kaj literaturo) de la Siauliai 
pedagogia instituto. 

Doktoriĝis en 1970, habilitiĝis en 1990. Nuntempe li 
estas profesoro pri lingvistiko en Humanisma fakultato 
de la Siauliai-universitato kaj prezidanto de la univer- 
sitata senato. 

En la jaroj 1991 - 1997 li estis elektita rektoro de la 
Siauliai-universitato. 

Liaj ĉefaj sciencaj interesoj estas ĝenerala lingvistiko, 
semantiko, kompara semantiko, etnolingvistiko kaj 
interlingvistiko (esperantologio). 

Publikigis ĉirkaŭ cent artikolojn pri lingvistikaj kaj lingvodidaktikaj 
demandoj en litovaj kaj eksterlandaj eldonaĵoj, i. a. la librojn “Kompara 
semasiologio de la litova kaj la rusa lingvoj” (ruse, 1985), “Etno- 
lingvistiko” (litove, 2000), “Enkonduko en interlingvistiko” (litove, 2002) 
kaj lernolibrojn por studentoj kaj lernantoj. 

Nun li havas devigajn kursojn de ĝenerala lingvistiko, etnolingvistiko, 
semantiko, la rolo de lingvo en interkultura komunikado kaj libere elektatan 
kurson de interlingvistiko. 

(NdlR - daŭrigota) 

Koncepto de instruprogramo („curriculum”) 
ceianta edukon ai kuituro de paco 


Mireille Grosjean, instruistino, Svislando 
<mireille.grosjean@rpn.ch>^ 

Komenca noto 

La koncepto „curriculum” trovas sian lokon en la jardeko por kulturo de 
paco kaj senperforto kaj ligiĝas al Manifesto 2000 de UNO kaj UNESKO 
por kulturo de paco kaj senperforto. Gi estas tute aŭ parte uzebla en iu ajn 
lerneja situacio ie ajn en la mondo. 

Historia noto 

En 2001 argentinaj esperantistoj petis Mireille Grosjean koncepti komple- 
tan instruprogramon celantan edukadon pacen; ili deziris prezenti ĝin dum 
nacia kongreso pri tiu ĉi temo. La gravaj ekonomiaj problemoj, kiuj ekis 
poste, malebligis la agadon. 

La „curriculum” konsistas el 20 punktoj. 

La „curriculum” entenas kvar aksojn. 

Unue ĝi entenas lernotaĵojn pri konfliktosolvado, kie konflikto estas la ĉefa 
temo, same kiel ĉapitro de matematiko aŭ de fiziko. La lemado de 
senperforta komunikado apartenas al la sama akso. Oni povas paroli pri 

akiro de teknikoj. 

Alia akso estas la „reviziado” de la instruado pri kutimaj lernobjektoj. 
Oni revizias ilin „de interne”, oni enkondukas novan sintenon en tiuj 
instruadoj. 

Ni vidu kiel ekzemplon la instruadon de historio: 

„Granda atento devas esti donata al tiu fako, al la enhavo de la dokumentoj 
kaj al eldiradoj de la instruisto. La enhavo jenu: 

1. La ĉiutaga vivo de la homoj en ĉiu epoko. 

^ Vi povas trovi tiun ĉi artikolon ankaŭ en la hejmpaĝo de IPR: 
http://ilei. info/ipr/edukado_al _paco.htm 

2. Homaj asocioj kaj registaroformoj kun ekzemploj kaj analizo de 
pozitivaj kaj negativaj aspektoj, ĉefe en rilato kun bezonoj kaj sentoj de la 
popolo. 

3. Studado de la vivo kaj agado de personoj, kiuj lumigis sian epokon 
kiel lumturo: oni studu pli pri Bartolomeo de Las Casas ol Kristoforo 
Kolombo, pli pri Gandhi ol Hitler, pli pri Dalai-Lama ol Ĉang Kaj Ĉek, pli 
pri Martin Luther King ol Lindon Johnson, kiu komencis la militon en 
Vietnamo, pli pri Mandela ol Mobutu”. 

(„ Curriculum ”, punkto 4) 

La „curriculum” montras ankaŭ kiel „tutmondigi” la sciojn montrante 
la originon de la instruataj materialoj. En matematiko la ĉefaj ĉapitroj venas 
el Barato/Hindio aŭ el arabaj landoj. Tiu aspekto devas trovi lokon en la 
instruado („ Curriculum ”, punkto 9) 

La respekto estas en la centro de pacedukado. Gi komenciĝas pere de 
la respekto de la infano mem. Konkrete tio tradukiĝas per rekomendo, ke 
ĉiu infano devas lerni la legadon kaj skribadon en sia denaska lingvo. Laŭ 
la regionoj en la mondo tiu postulo povas alporti gigantajn problemojn... 
ekzemple en Svislando aŭ en Alzaco, kie la infanoj uzas dialekton hejme. 
Tiu respekto devas esti en la centro de la klasovivo tagon post tago. Plie tio 
konkretiĝas pere de la punkto 5: 

„ Respekto de la ĉirkaŭa medio. 

La respekto, kiun oni klopodas enmeti inter la homojn, certe same 
koncernas la manieron agi kun la ĉirkaŭa medio. La kutimo apartigi la 
rubaĵojn celante reutiligadon de la plimulto de ili kaj la respekto de la 
naturo ĉirkaŭa apartenas al enklasa laboro. Poste la infanoj kunprenos tiun 
farmanieron hejmen. La nocio de harmonio koncernas ne nur la homaron 
sed la tutan biosferon.” 

Alia konsekvenco de tiu nocio pri respekto konsistas el postulo, ke la 
geinstruistoj estu pagataj, kaj sufiĉe pagataj, kaj ke la klasoj havu 
kontentigan grandecon. („ Curriculum ” punktoj 17 kaj 18) 

La interŝanĝoj ebligas al la infano situigi sin en la granda homa 
familio. lli forprenas al li/ŝi la timon antaŭ la nekonateco. Per ili la infano 
ekscias pri la malsamecoj kaj eklernas digesti ilin estante bone enkadrigita 
fare de edukistoj. Ĉiuj formoj de interŝanĝoj estas bonvenaj. Certe oni 
rekomendas ilin celante pli bonan lingvolernadon, ĉar vektoro por 

komunikado estas bezonata. La ideala vektoro neŭtrala kaj demokrata estas 
certe E-o. La „curriculum” tial antaŭvidas la lernadon de la internacia 
lingvo suflĉe frue por komenci la kontaktojn en la aĝo de ok jaroj. Ekzistas 
pruvo scienca, ke la lernado de Esperanto estas la plej bona eksalto al la 
studado de aliaj fremdaj lingvoj. La dotitaj infanoj do povos unue lerni legi 
kaj skribi en sia denaska lingvo, poste ili lernos la oficialan lingvon de sia 
lando, poste E-on kaj poste aliajn gravajn aŭ lokajn lingvojn laŭplaĉe. La 
uzo de E-o ebligos al ili havi kontaktojn tra la mondo; tio alportos al ili 
sciojn en la fako geografio. Plie la infano eksentos sin membro de la granda 
homa familio. Tiu punkto estas tute centra en pacedukado, ĉar antaŭ ol esti 
sendata al milito, soldato travivas cerbolavadon, dum kiu la propra 
registaro klopodas meti en lian/ŝian kapon la ideon, ke tiu aŭ tiu popolo 
estas la malamiko. Ĉar esperantisto havas geamikojn ĉie en la mondo, li aŭ 
ŝi ne akceptos tiun propagandon. Vidiĝas multaj ekzemploj de tiu fakto tra 
la dudeka jarcento. 

Klasointerŝanĝoj ebligas renkontiĝojn, kiam la distanco ne estas tro 
granda. Ĉiu eŭropa lando havas centran oficejon pri klasointerŝanĝoj, kie 
oni povas trovi partnerklasojn. Ekster Eŭropo oni povas serĉi tra 
edukministrejoj aŭ ambasadejoj. Ekzemple la klasointerŝanĝoj inter 
gelernantoj de Francio kaj Germanio ebligas la forviŝon de la malnovaj 
skemoj malamikaj. Alia ebleco estas fari komunan restadon en alia regiono 
kun temo studenda aŭ kun laboroj praktikaj kaj utilaj kiel prizorgado de 
arbaro aŭ de marbordo. 

Fina noto 

Legante tiun „curriculum” oni povas pensi, ke la aŭtorino estas en 
plena revo... Certe tiu instruprogramo estas utopio. Certe ĝia konkretigo, 
ekzemple en evoluantaj landoj, kostus ege multe, eĉ pli ol iliaj fmancaj 
kapabloj. Tamen oni pro tio ne forĵetu ĝin! Fakte oni povas elpreni partojn 
el ĝi, oni povas iri iom laŭ ties vojo. Oni povas jam antaŭvidi, ke ĝi neniam 
komplete efektiviĝos. Tamen estas fakto, ke la paĝo „curriculum” estas la 
plej vizitata paĝo de la TTT-ejo de ASEPAIX, Asocio svisa de Edukistoj 
Pacen (www.asepaix.ch). Gi ekzistas jam en la franca kaj en la germana. 
Tradukoj en la hispana kaj itala venos. Oni povas konstati, ke tiu 
instruprogramo konsistas el aro da konkretaj proponoj kaj ne el abstraktaj 
politikaj eldiraĵoj. 

Personoj sen retaliro povas akiri unu ekzempleron paperan de la 
„curriculum” ĉe la aŭtorino Mireille Grosjean, pf 9. CH 2416 Les Brenets. 
Tel. (+41 32) 932 18 88, Svislando. 

Prireta noto 

Indikoj pri Esperanto troviĝas - interalie - en la jenaj retejoj: 

• www.esperanto.net 

• www.esperanto.org 

• www.esperanto-sat.info 

• www.esperanto-ffance.org 

• www.edukado.net 

• www.lernu.net 

La lastaj du ebligas lerni Esperanton en cento da horoj. 

Bibliografia noto (por franclingvanoj) 

Grosjean Mireille «Les Echanges de classe Cle en main» Office du Materiel 
scolaire, rue des Tunnels 1, CH 2000 Neuchatel. Adresse electronique: sems chez 
ne.ch 1995. Classeur de 280 pages A4 qui contient 80 le^ons cle en main pour 
Unites Linguistiquement Mixtes ULM ;-) 

Janton Pierre «L’Esperanto» Que sais-je ? n° 1511, puf, Paris 1989, 3e edition 
Piron Claude «Le Defi des Langues» ed. L’Harmattan, 1998, 2e edition. 



Biografia noto 

Mireille Grosjean instruas en lemejoj de la 
meza nivelo ekde 1970. Si unue instruis en la 
germanparola parto de Svislando (Alemanio), 
poste en la ffancparola parto (Romandio); pro 
tio ŝi ekorganizis klasointerŝanĝojn. Pro ŝia 
intereso pri interkulturaj rilatoj E-o trovis ĉe ŝi 
ffuktodonan terenon en 1985. 

Si reprezentas Svislandon en la Komitato de 
Universala E-Asocio kaj aktivas en la kampo de 
la prilingvaj ekzamenoj de UEA/lLEl. Si ofte 
faras klasointerŝanĝojn kaj instruas konflikto- 
solvadon. 

Projekto Lingvolanĉilo 


David Kelso (Prezidanto de la projektogrupo) 

Multaj legantoj de IPR jam aŭdis pri tiu 
pedagogia iniciato el Britio, sed iuj ne. Ni 
ricevis tiom da demandoj de alilandaj instruistoj, 
ke ni decidis ke utilus fari artikoleton pri la 
projekto, por sciigi al ĉiuj kio ĝi estas - kaj ne 
estas! 

La nasko de la ideo estis decido de la britia 
registaro, maldevigi en la duagradaj lernejoj 
(gimnazioj, ni diru) lernadon de ffemda lingvo 
kaj, iom poste, doni al ĉiu lernanto aĝa inter 7 
kaj 12 jarojn rajton instruiĝi pri ffemda lingvo. 

[La laborista partio en Britio iom reverkis la anglan lingvon en politika 
kunteksto: maldevigi estas pozitiva koncepto, do akceptebla, sed devigi por 
ili estas negativa, tial neakceptebla; oni uzu prefere rajtigi, kvankam la 
rajtoj de lernantoj kreas devojn al instruistoj kaj lernejoj!] 

La maldevigo okazis jam antaŭ du jaroj, do Britio estas eble la sola 
evoluinta lando en la tuta mondo kie ffemdaj lingvoj ne nepre aperas en la 
gimnazia studprogramo? La rajtigo enkondukiĝos tra pluraj jaroj ĝis 2010 
kiam ĉiu unuagrada lernejo en Anglio (Skotlando kaj Kimrio havas iom 
apartajn aranĝojn) devos oferti almenaŭ unu ffemdan lingvon. Pro la 
tradicia libero en la anglia lernejo-sistemo, oni ne precizigas kiu lingvo, 

dum kiom da horoj, aŭ da jaroj, nek laŭ kiu instrusistemo . vivu la 

malsamo! 

La legantoj povas imagi, ke tiu politiko estas sufiĉe polemikiga en 
Anglio. La registaro esperas ke, se gejunuloj sukcesos pri lingvolernado en 
la unuagrada lernejo, ili pli entuziasmos pri tio en la duagrada; tamen neniu 
vidis konvinkan pruvon pri tia espero. Krome, mankas en la plimulto de la 
unuagradaj lernejoj instruistoj kapablaj instrui ffemdajn lingvojn. En Britio 
instruistoj en unuagradaj lernejoj estas ĝeneralistoj, ne fakuloj. En sia 
diplomprogramo ili studis pedagogion de la tiamaj studobjektoj de la 
elementa lernejo: legado, skribado, kalkulado, muziko, arto kaj la 
natura/socia medio. Pri ffemdaj lingvoj, nenion. luj hazarde scipovas iun 
ffemdan lingvon, pro la familia etno, pro geedziĝo, pro alilanda naskiĝo aŭ 

simile - sed tute hazarde. La ceteraj instruistoj ĉiuj iom studis iun fremdan 
lingvon en gimnazio - plej ofte la francan - sed antaŭ tiom da jaroj kaj ne 
ĉiam tre sukcese! Plue, mankas en la elementaj lernejoj necesaj rimedoj: 
libroj, son-/vidaj bendoj/diskoj, lernhelpiloj, grafikaĵoj k.s. Entute, ne tre 
kontentiga situacio. 

Dum tiu periodo enposteniĝis kiel Kunordiganto pri Edukaj Aferoj en 
la landa asocio, E-Asocio de Britio (EAB), Anĝela Tellier, kiu mem estas 
diplomita instruisto pri fremdaj lingvoj kun multjara sperto de instruado je 
kaj unuagrada kaj duagrada niveloj. Unuavice ŝi multe okupiĝis pri 
ĝisdatigado de la kursoj kaj ekzamenoj de la landa asocio, sed post 
mallonga periodo ŝi pli larĝe elrigardis kaj rimarkis tiun unikan eblon en la 
landa eduksistemo. Okazis en la eduka fako de EAB (efektive, la britia 
sekcio de lEEl) diskutado pri la situacio kaj la ebloj; la rezulto estis 
propono krei novan E-instruprogramon ĝuste por la unuagradaj lernejoj. 
Tamen estis en la koncepto unu granda malsamo de jamaj programoj kaj 
kursoj. 

Ni ĉiuj scias kiom malfacile estas persvadi ne-esperantistojn, precipe 
lingvo-instruistojn, lerni kaj lernigi E-on. Des pli en la naskejo de la angla 
lingvo! Tamen, jen freŝa situacio. Ea unuagradaj lernejoj frontas preskaŭ 
neeblan defion de la registaro: mankas instruontoj, rimedoj, sperteco, 

tempo.eĉ kuraĝo. Tiuj lernejoj, kiuj jam faris ion aŭ instruas la francan 

lingvon, ĉar ili eĉ pli ne konas aliajn lingvojn - sed oni devas demandi 
kiom validas hodiaŭ, ke ĉiuj geknaboj lernu tiun unu eŭropan lingvon; aŭ 
ili instruas tiu(j)n lingvo(j)n, kiu(j)n hazarde iu membro de la instruistaro 
scipovas! Kiam la gejunuloj alvenas al la duagrada lernejo, ili posedas/os 
tute malsamajn lingvosciojn, laŭ kiu lingvo, ĝis kioma grado, laŭ kiu 
metodo ktp. Preskaŭ ĉiu lernejo serĉas solvon, solvon praktikan kaj 
ekonomian. Do, ni ofertu programon, ne de Esperanto kiel Esperanto, sed 
enkondukon al lingvolernado pere de la plej simpla, plej regula, plej 
fonetika lingvo, kiu okaze estas la internacia lingvo, E-o. Post unu-du jaroj 
da E-lernado, la lernintoj povos progresi al aliaj, naciaj, tiel nomataj naturaj 
lingvoj - aŭ daŭrigi la lernadon de E-o. Jen la konata propedeŭtika valoro 
de Esperanto. 

Tiujn ideojn Jnĝe/a kunmetis en proponon, kiun ŝi faris al la Komitato 
de EAB. Malgraŭ la fakto ke mi mem, kiel komitatano respondeca pri 
edukaj aferoj, estis la fŭŝadvokato de la propono, la komitato entuziasme 
akceptis ĝin kaj asignis tute realisman buĝeton al la projekto, por jarkvino. 
Oni decidis lanĉi la projekton dum la prestiĝa Language Show (Eingvo- 

Ekspozicio) en Londono, en novembro 2005, t. e. nur kvar monatojn post la 
decido de la Komitato. Unuavice okazis seminario de la plej spertaj britaj 
esperantistaj instruistoj, enkadre de la ĉiujara Somera Festivalo ĉe la 
kolegio Wedgwood, kie troviĝas la sidejo de EAB; el tiu seminario eliĝis 
projekto-teamo kaj detala laborprogramo por la unua jaro de la projekto. 
Post tri monatoj da sendorma aktivo fare de la teamo (sed ĉefe Anĝela 
mem) aperis Porinstruista Pakaĵo kio enhavis lernolibrojn (jam ekzistan- 
tajn), gvidliniojn, kompaktajn diskojn, glumarkojn, grafikaĵojn, lernhelp- 
ilojn, vortareton, bildvortaron (Mil Unuaj Vortoj) kaj legolibron (Unuiĝ- 
intaj Nacioj - Venu kun mi! de Nane Annan - kiun oni devis represi pro la 
kvanto bezonata!) - ĉio en belaspekta plasta teko. Samtempe aperis 
Informpakaĵo por disdonado al interesatoj, enhavanta plenan informon pri 
la lernprogramo kaj pri E-o. 

Tiu lasta pakaĵo enhavis broŝureton verkitan pleĵparte de Renato 
Corsetti, pri la „Propedeŭtika valoro de E-o”, kio aparte gravis ĉar la 
edukinstancoj kaj lernejestroj ne senhezite kredos nian aserton, ke E-o estas 
plej efika ŝtuplingvo al plua lingvolernado. Necesas pruvi tion, kiel eble 
plej science. Surprizis min ke - ŝajne - ankoraŭ ne ekzistas tia broŝureto 
kaj ni devis, iom haste, ekverki ĝin. (Parantezajn dankojn al Renato kiu 
afable malatentis la ceteran movadon dum iomo da tempo por helpi nin). 
Kiam mi mem havos iomete da tempo, mi intencas verki pecon por IPR 
ĝuste pri tiu temo; jam de la publikigo de la broŝureto, pluraj samideanoj 
sciigis min pri kroma informo pri tiu temo. 

[Vidiĝis dum la evoluigo de la programo, iom da debato pri ties nomo. 
Anglalingve ni uzas la nomon Springboard to Languages (Saltotabulo al 
lingvoj). Tamen, estas du specoj de saltotabulo: la altaj, rigidaj; kaj tiu kiu 
troviĝas ĉe akvonivelo por risorte ĵeti onin tra la aeron. Springboard estas 
ĝuste la dua tipo (trampolino); tial ni elektis la anglalingvan nomon, por 
esprimi la ideon de eklanĉo al lingvolernado. lu proponis Lingvo- 
trampolino kiel tradukon sed la tradiciuloj kondamnis tiun neologismon! 
Fine teamano Paul Gubbins (la belarta konkursulo - ne la bela, arta 
konkursulo) proponis Lingvolanĉilo kiel solvon; je la kvara matene, ĉiuj 
konsentis kaj enlitiĝis! De tiam iuj (alilandaj) plendis, ke lingvolanĉilo ne 
estas ĝusta traduko de Springboard. Ĉu ni traduku la vorton aŭ la ideon?] 

La lanĉo ĉe la Ekspozicio sufiĉe sukcesis. Ni disdonis centojn da 
informpakaĵoj, kun invitilo al la Lanĉ-seminario, enkadre de la Ekspozicio 
mem. Rezulte, preskaŭ cent interesatoj ĉeestis la seminarion, kvankam 
okazis aliaj prelegoj kaj similaj je la sama horo. Lastatempe, en marto 


IPR 06/2>24 



2006, ni faris simile en Manĉestro (en norda Anglio) ĉe konferenco/ 
ekspozicio specife pri ffemdaj lingvoj en unuagradaj lernejoj (la londona 
ekspozicio estis pli ĝenerala). Kaj, paralele kun tiuj agadoj, ni dissendis 
informon al elektitaj lernejoj kaj lokaj edukinstancoj en Anglio, kun invito 
peti pluan informon. Ni rimarkis dum la manĉestra konferenco ke pluraj 
vizitantoj al nia stando diris, “Ho jes, mi legis ion pri tio!” - Bone. 

Do, dum 8 monatoj oni elspezis tiom da tempo kaj energio pri tiu 
projekto, ĉiam laŭ detala kaj ordeca laborplano. Ĉiuj laŭdis la rezulton, laŭ 

aspekto, profesieco kaj trafeco, sed, sed. Gis nun neniu lernejo ja 

adoptis la programon. Pluraj faris seriozajn demandojn al ni kaj ni 
diskutadas kun du-tri, sed, sed .... Nu, oni povas argumenti ke necesas pli 
ol 8 monatoj por fari bazajn decidojn pri lernprogramo de tuta lernejo (aŭ 
loka lernejaro) - prave. Povas esti ke tie kaj tie ĉi tra Anglio pedagogoj 
studas la pakaĵon kaj pensas “Ĉu eble tio estas la solvo de nia problemo?” 
Ni esperuke jes, sed, sed .... Speciala faktoro, kompreneble, estas ke temas 
pri Britio, kie la plimulto sincere kredas ke la monda lingvo-problemo jam 
solviĝis, kaj la solvo estas - surprize - la lingvo parolata en Britio! Por 
multaj, eĉ instruistoj, lingvolernado estas valora eduka aktivo sed ne nepra 
kondiĉo de pretervivo en la morgaŭa mondo. 

Jen la rakonto ĝis nun. Plena informo troviĝas ĉe nia retejo: 
www.springboard2languages.org Ni jam disdonis senpagajn ekzemplerojn 
de la porinstruista pakaĵo al landaĵ asocioĵ kaj edukfakaj organizoj kiuj 
petis; aliaj rajtas aĉeti kontraŭ la produktokosto (plus sendokosto). 

Ni bonvenigas demandojn kaj sugestojn, sed ni ne promesas tujan 
respondon, ĉar ĝis nun ni ne sukcesis vivi kaj labori sendorme! 


Homa vivo kaj Loĝado 


Recenzo de Zsofia K6r6dy pri la libro: 


Koutny, Ilona. Angla-Esperanta-Hungara etvortaro pri Homa vivo 
kaj Loĝado (Poznan: Prodruk, 2005, 156p. „Celtrafo AEH3“) 


Jen nova volumo de la sukcesa etvortaro-serio kun riĉa vortprovizo pri 
taŭgaj temoj por la ĉiutaga lingvouzo. Tuj videblas, ke la aŭtorino estas 

sperta ankaŭ en instruado de fremdaj lingvoj: ŝi elektis la vortojn, 
esprimojn bezonatajn por perfektiĝemuloj lernantaj E-on, la anglan (aŭ/kaj 
la hungaran). Verŝajne plej multe ĝojas pri ĝi gekolegoj-instruistoj, kiuj 
trovas en ĝi ankaŭ interesajn, taŭgajn kompletigajn leksikajn kaj 
komunikajn taskojn rilatajn al la entitolaj temoj por siaj kursoj, ja pli oftas 
lernolibroj, taskfolioj por komencantoj ol por progresantoj. 

Lernado, parkerigo de vortoj ĝenerale apartenas al la malfacilaj, 
enuigaj taskoj, sed en la fina parto de tiu vortareto la varieco de ideoj, 
ekzerctipoj aperas en ĝojiga abundo. Vortprovizaj esploroj, gramatika 
reffeŝigo, prezentoj kaj ludoj, temoj por diskutoj kaj hejmtaskoj bone 
servas kaj por skriba, kaj por parola ekzercado dum la instruhoroj aŭ hejma 
uzado. La manko de solvoj (ja ne temas pri lernolibro) kreas defion trovi la 
ĝustajn vortojn re- kaj retrafoliumante la libreton. Tio kreas travivaĵon 
similan al solvado de krucvortenigmoj. 

Komencantojn eble timigas la ŝajne ne klara strukturo de vortgrupigo 
ene de la multaj subtemoj de la du ĉefaj partoj (1. Homa vivo: personaj 
datumoj; familianoj, parencoj; naskiĝo kaj infanaĝo; junaĝo, geedziĝo; 
amo, sekso, familiplanado; maljuneco kaj morto; 2. Loĝado: lando, urbo, 
vilaĝo; akiro de loĝejo; domo, loĝejo; antaŭĉambro, banĉambro; kuirejo; 
ĉambroj; hejmaj laboroj), sed post alkutimiĝo pli klariĝas la praktika 
logiko de vortgrupigoj: la ĉefvortojn akompanas substantivoj, verboj, 
adjektivoj uzeblaj en la sama kunteksto. Certe povus esti pli da subgrupoj 
kaj alia logika sinsekvo, sed aŭtoro ja havas la liberecon mem decidi. Kaj ni 
ne forgesu, ke temas pri tri lingvoj: esprimoj apartenantaj laŭ la 
ĉefelemento al certa temo en iu lingvo, ne nepre identas kun la alilingvaj 
versioj. Estus verŝajne troa postulo havi ankaŭ alfabetajn indeksojn, tamen 
iam indus fari ankaŭ tiujn, ja multaj vortoj, kunmetaĵoj troviĝas ankoraŭ 
nek en PIV nek en dulingvaj vortaroj. Guste pro tiu manko ni povas aparte 
ĝoji pri tiu etvortara serio Celtrafo. Kiel la antaŭaj du volumoj: Lernado kaj 
Laboro, respektive Lingvo kaj Komunikado, ankaŭ Homa vivo kaj Loĝado 
aspektas malgranda, maldika, tamen ili enhavas po duoble 1200 vortojn kaj 
esprimojn, inter ili multajn novaĵojn. Mi pensas, ke ne nur mi, instruistino 
de la hungara, angla kaj E-o deziras la daŭrigon, sed multaj gekolegoj kaj 
ĉiuj, kiuj intencas riĉigi sian vortprovizon kaj volas aktive uzi E-on. 

Ni esperu, ke ni ne devos longe atendi, kaj baldaŭ aperos novaj temoj 
kun vortrekomendoj de llona Koutny, membro de la Akademio de E-o, 
iam a instruisto de la E-fako de ELTE kaj la nuna gvidanto de la 
Interlingvistikaj Studoj de UAM. 

LA 39-a ILEI-KONFERENCO 

ESTAS VIA ARANĜO! 

BONVENON! 


La ĉefa jarkunveno de esperantistaj 
instruistoj okazos la 25-29-an de julio 2006 
en Parma (Italio) je la suda rando de la tre 
fruktoriĉa Padio (la ebena regiono tra kiu 
fluas la plej granda itala rivero Pado), 
najbare al la montetoj de la Apeninoj. 

Por la konfereneo ni planas: inaŭguron, 

Lingvan Festivalon, unutagan Simpozion laŭ 
konferenea temo, komitatkunsidojn, proponitajn prelegojn de niaj 
samideanoj kaj invititaj gastoj, seminarion de E-literaturo, seminarion de 
InterKulturo kaj aparte pagendan bankedon — adiaŭan komunan 
vespermanĝon — en lukseea etoso. 

La konfereneo okazos en la Instituto Salesiano San Benedetto. Gi situas 
en la urboeentro ne malproksime de la katedralo kaj de la Monahejo “San 
Giovanni ĉirkaŭ 20 minutojn piede de la staeidomo. 

La organiza komitato al Vi proponas: 

• Konatiĝu kun la mondo de edukado 

• Plibonigu Viajn instrukapablojn 

• Guu sciencan simpozion pri la konferenca temo 

• Kolegecan etoson en intima rondo 

• Variajn kaj instigajn prelegojn 

• E-kursojn kaj agrablajn vesperajn aranĝojn 

• Moderkostan loĝigon kaj abundan programon 

• Festivalon de lingvoj kaj kulturoj 

• Tuttagan ekskurson survoje al UK en Florenco 

Ĝis revido, en la 39-a ILEI-konferenco en Parma, Italio! 

Ĉiuj informoj estas en nia retpaĝo www.ilei.info aŭ ĉe la estrarano pri 
konfereneoj Aida Cizikaite aidute(a), mail.lt; Zamenhofo 5, LT-44287 
Kaunas, Litovio; (+370) 37 208503, (+370) 616 15991 aŭ ĉe la itala 
sekeiestro de ILEl Luigia Oberrauch-Madella, silkovoio(a),aliceposta. it. 

Simpozio en Parma dum ia 39-a Konferenco 

pri lingvaj rajtoj, lingvolernado kaj edukado por ĉiuj 

Parma, la 27-a de julio 2006-a 

La simpozio, organizita kunlabore kun la universitato de Parma, celas 
pritrakti kaj esplori tiujn ĉi subtemojn, kiuj estas ankaŭ la subtemoj de la ĉi- 
jara ILEl-konferenco: LingvaJ rajtoj en ia iernejoj; Edukmodeioj en piur- 
etnaj socioj; Modeioj kaj ekzempioj de interkuitura edukado; Kvaiitaj 
iingvoinstruistoj por kvaiita iingvoiernado; Instruado de iingvoj kiei formo 
de sociigo, E-o en iernejoj kaj interkuitura komunikado. 

Subteno al lingvaj rajtoj kaj lingva egalrajteco, progresigo de lingvolernado 
kaj edukado por ĉiuj estas ekzistokialoj de ILEl kaj gvidideoj de ĝia agado. 
Tiuj ideoj estas ankaŭ kernaj por la homaj rajtoj kaj homara evoluo, pri kiuj 
UN kaj Unesko tiomfoje deklaraciis kaj rezoluciis. Pro tio ankaŭ ne- 
esperantistaj medioj pli kaj pli interesiĝas pri ĉi tiuj temoj de lingvo- 
politiko, lingvaj homaj rajtoj, rezonado pri la politiko de instruado de 
fremdaj lingvoj en lernejaj sistemoj. 

Oni komencas trovi pli da materialo pri lingva imperiismo kaj pri la kostoj 
de instruado de difinitaj fremdaj lingvoj en naciaj lingvoj ol en E-o. Certe 
oni ree kaj ree venas al temoj de interkultura edukado, diverseco de 
kulturoj, neceso protekti malfortajn lingvojn kaj kulturojn en la eldonaĵoj 
de Unesko. Ne estas mirige, ke ankaŭ esperantistoj havas ion por diri al la 
mondo en ĉi tiu kunteksto pri la utilo de E-o, kaj ion por lerni el la mondo, 
kiu pritraktas ĉi tiujn temon. 

Same facile, do, oni povas klarigi, kial la universitato de Parma trovis 
nature, kunlabori pri ĉi tiu temo kaj disponigi siajn salonojn kaj aktivigi 
siajn profesorojn. Ankaŭ konataj italaj kaj intemaciaj sciencistoj (inter kiuj 
konata fakulo pri pedagogio kaj eksa vic-ministro pri edukado en Italujo) 
trovis nature doni sian nomon por la scienca komitato. Ea legantoj de IPR 
verŝajne ne konas la italajn prelegantojn, sed povas juĝi pri la nivelo de la 
aranĝo pere de ĉi tiuj titoloj de prezentoj: Federico Gobbo: Instruado de 
Esperanto kiei formo de sociigo kaj edukado ai diverseco, Humphrey 
Tonkin: Fremdiingva studado en Usono: Demandoj kaj probiemoj. 

Renato Corsetti 
Heipanto de ia organizantoj 

Pliaj detaloj pri la Simpozio: 

La simpozio okazos la 27-an de julio 
2006 en la aŭlo Meazzi de la 
Universitata Departemento pri 
Fremdaj Lingvoj {aleo S. Michele, 11, 
lT-43100 Parma. Tel. (+39) 521 
034716) 

Kunorganizantoj: 

• ILEl 

• Itala sekcio de ILEl 

• Parma Universitato 

• Komunuma Administracio 

• Skabeno de la politikoj por 
Infaneco kaj Lernejo 

• Provinca Administracio 

• Komerca Ĉambro 
Scienca komitato 

• Prezidanto: Luciano Corradini, profesoro pri pedagogio, Universi- 
tato Roma 3, eksa vic-ministro pri edukado 

• Sekretario: Michele Gazzola, esplor-asistanto pri lingva ekonomio, 
Universitato de Genevo 

Organiza komitato 

• Prezidanto: Radojica Petroviĉ, prezidanto de ILEl 

• Sekretario: Luigia Oberrauch Madella, prez. de la itala ILEl-sekcio 
Membroj: Aida Cizikaite, Mauro La Torre, Laura Brazzabeni, 
Ermanno Tarracchini 

Prelegi oni povas en la lingvoj: E-o, la itala, litova, angla, franca, 
germana (kun traduko al E-o); se oni volas prelegi en aliaj lingvoj, oni 
devas mem prizorgi, ke estu traduko al E-o. Gis la 31-a de majo 2006 oni 
sendu sian aliĝilon al la organizantoj kaj noticon de la artikolo. La organiza 
komitato, ricevinte la aliĝilon, sendos informon pri partopreno ĝis la 20-a 
de junio 2006. La organiza komitato la programon de la konferenca 
simpozio sendos ĝis la 30 de junio 2006. Nepra estas resumo en E-o, se oni 
prelegas en alia lingvo. Oni planas la resumojn (ĝis 500 tajperoj) de la 
simpoziaj kontribuoj publikigi en konferenca libro, elektitajn artikolojn en 
IPR de la jaro 2007 kaj la plej elstarajn proponi al LPLP. 



Fede razione 
Esperantista 
Italiana 



Komuinima .-tclministificio. Skabeno cle la 
politikoj por Infaneco kaj Leinejo 
Provinca .Vclministracio 
Komerca Ĉambro 

Lingva Festivalo dum la 39-a Konferenco 

Lingvo estas la rimedo per kiu oni ekkonas mondon kaj transdonas 
siajn pensojn al la aliaj. Plej verŝajne ne ekzistas pli interesa kaj pli mistera 
mondo, ol la mondo de la lingvoj. Ni ĉiuj jam rimarkis, ke la samajn 
aferojn oni vortigas diversmaniere, depende de la lingvo. Tamen, estas 
bezonata ankaŭ ponto inter multaj esprimeblecoj. 

Almenaŭ dum lingvaj festivaloj, kiuj okazas en diversaj E-aranĝoj, 
taskon de tiu ponto plenumas E-o. Tre bone, se ni havas eblecon aranĝi 
lingvan festivalon kvazaŭ donacon de esperantistoj al la loka publiko. 
Tiukaze la lokaj loĝantoj ne nur ĝuas buntecon de la lingva mondo, sed 
vidas ankaŭ la valoron de la Zamenhofa lingvo. 

Tre interesaj estas lingvaj festivaloj, kiuj daŭras dum kelkaj tagoj, 
ekzemple „Ĉielarko“ en Ĉeboksari en Ĉiuvaŝio, Ruslando. Tamen ankaŭ 
valoras la penon dediĉi duontagon dum iu alia E-aranĝo, se ni havas 
spektantojn. 

ILEl jam dum kelkaj konferencoj klopodis havi la festivalon kaj ĉiam 
ili estis sukcesaj. Kompreneble, ĉiam malsamaj, depende de lokaj kondiĉoj. 

Ankaŭ dum la 39-a lEEl konferenco en Parma (Italujo) okazos 
Festivalo de lingvoj kaj kulturoj. Eaŭ programo ĝi estas antaŭvidata la 28- 
an de julio (vendrede) posttagmeze. 

Kio estas la festivalo? La LF estas donaco de esperantistaj instruistoj 
kaj aliaj partoprenantoj de la 39-a ILEl-konferenco al la urbanoj kaj tio 
estas iuspeca kunlaboro de ILEl kun la urba komunumo. Tiamaniere ILEI 
volas danki la lokajn gravulojn pro la apogo de la konferenco. Guste pro tio 
LF estos anticipe anoncita, senpaga, libere vizitebla aranĝo dediĉita al 
lokanoj. 

Kie okazos la festivalo? La LF okazos en la korto de la Biblioteko 
Civica aŭ en la parko kiu tute apudas al la Biblioteko Guanda depende de 
vetero kaj teknikaj kondiĉoj. 

Kiu partoprenos en la festivalo?. Unuflanke diverslandaj esperant- 
istoj, partoprenantoj de la 39-a lEEI-konferenco prezentos siajn lingvojn 
kaj kulturojn. Aliflanke - lokaj loĝantoj, kiuj povos ĝui la prezentojn kaj 
konatiĝi kun diversaj lingvoj kaj plivastigi siajn interkulturajn konojn. 

Kiel funkcios la festivalo? Ea LF similos al foiro de interesoj, kie ĉiu 
rajtas prezenti siajn landon kaj lingvon. Estos invitataj ĉiuj partoprenantoj 
de la 39-a ILEI-konferenco. Ĉiu prezentanto havos 30 minutojn ĉe speciale 

aranĝita stando kaj rajtos prezenti sian lingvon laŭ sia bontrovo. Eblas tute 
simple prezenti, veni vestita per naciaj vestaĵoj, kunporti naciajn manĝojn, 
aŭskultigi nacian muzikon, instrui naciajn dancojn kaj multon, multon pli. 

Kiel aliĝi al la festivalo? La LF estas organizota de ILEl, do en la 
elektronika aŭ papera aliĝilo bonvolu noti, kiun lingvon Vi emus prezenti 
kaj kiujn ilojn Vi bezonos. A1 la LF ne necesas aliĝi, se Vi volas nur spekti 
ĝin. 

Kiel kontakti la organizantojn? Vi estas bonvena skribi al Vladka 
Chvatalova sciuro(a),hotmail. com , al Aida Cizikaite aidute(a), mail.lt , aŭ 
Luigia Oberrauch Madella silkovoio(a),aliceposta. it . 

Ne perdu la eblecon prezenti vian identecon al vasta mondo! 

Ĉiuj informoj pri la konferenco, simpozio kaj Lingva Festivalo troviĝas 
en nia retpaĝo www.ilei.info aŭ ĉe estrarano pri konferencoj Aida Cizikaite 
aidute(d),mail.lt; Zamenhofo 5, LT-44287 Kaunas, LITOVIO; +370 37 
208503, +370 616 15991. 


El la landoj kaj sekcioj... 


Burundio 

Komence de aŭgusto 2006 okazos en Rumonge, Burundio, la unua 
kongreso de la nova asocio ANEB {Association Nationale d'Esperanto au 
Burundi). Tiu kongreso, ebligita de subvencio de la Affika Komisiono de 
UEA, daŭros 5 tagojn. Ĉar temas pri kongreso aranĝata de lokaj esperan- 
tistoj, kiuj neniam ĉeestis naciajn kongresojn, partopreno de eksteraffikaj 
esperantistoj, kiuj povus doni ekzemplojn de parolata E-o, prelegi, gvidi 
kurson, ekzameni, ktp., estus vere tre bonvena. Se vi pretas proprakoste 
partopreni tiun kongreson, la sperto estos por vi neforgesebla kaj vi eniros 
la historion de Esperanto en Burundio. Kontaktu: 

SABITUMVA Jeremie, BP;I70 RUMONGE, BURUNDI Tel; 

(+257) 733052, <Jerrybs21(a),yahoo.fr> 


Danlando 

En la semajno inter januaro kaj februaro 2006 en Kopenhago okazis E- 
kurso por komencantoj kun 10 partoprenantoj, daŭriga kurso por 9 
komencintoj kaj metodika trejnseminario por 10 instruistoj kaj instru- 

emuloj, ĉio organizita de Dana E-Asocio (DEA) kaj ties prezidanto Ileana 
Schr 0 der kunlabore kun lEEE Instruis Radojica Petroviĉ. Krom danoj, 
partoprenis gasto el Argentino kaj alinaciaj danlandanoj venintaj el Aŭstrio, 
Bosnio, Britio, Kroatio, Pollando kaj Serbio. Du partoprenintoj de la 
komenca kurso daŭrigos la lemadon per lernu.net, kaj la ceteraj 
partoprenos daŭrigan kurson en Kopenhaga E-klubo, kie jam daŭras alia 
kurso por progresantoj. 14 membroj de DEA, kiuj okupiĝas aŭ interesiĝas 
pri instruado, aliĝis al lEEl kaj decidis fondi danan sekcion de lEEl kun 
sekciestro Ame Casper-Mortensen. Semajnofme DEA partoprenis en la 
Dana Socia Forumo sub titolo: “Alia mondo eblas”. Inter pli ol 100 
atelieroj, DEA aranĝis du emfazante precipe la lingvajn homajn rajtojn: 
“Eingvomortigo” prezentitan de dr.phil. Tove Skutnabb-Kangas, kaj “Ĉu la 
tutmondigo signifas, ke la dana lingvo malaperos?” kaj “Eingvoj de 
enmigrintoj en Danlando” prezentitajn de prof. Robert Phillipson en 
kunlaboro kun Ole Stig Andersen, kiu reprezentis la danan UN-Asocion. Ea 
ĉeestantoj estis treege interesataj kaj faris multajn demandojn al la 
prelegantoj. DEA aranĝis ankaŭ budon kaj disdonis flugfoliojn pri E-o kaj 
enkondukan materialon. 

Laŭ retlistaj informoj de Radojica Petroviĉ kaj Ileana Schroder 



La komencantoj kun la atestiloj. 

Germanio 

Jam ekde pli ol kvin jaroj la Interkultura Centro Herzberg (ICH)/ 
Germana E-Centro (GEC) organizas studsesiojn por klerigado de E- 
instruantoj/ instruistoj. Dum Pasko okazis la Printempa Semajno Internacia 
en la urbeto St. Andreasberg, kiu same kiel Herzberg troviĝas en la Harz- 
montaro kaj oni eluzis tion por prezenti la variajn studofertojn de la centro 
al la PSl-partoprenantoj. Dum la tuta semajno okazis prelegoj kaj 
laborrondoj pri metodologio, interlingvistiko, gramatiko, literaturo kaj aliaj 
temoj, kiuj koncernas la instruadon de E-o. Estis ĝojige, ke multaj 
partoprenantoj povis tiamaniere havi enrigardon en la trejnprogramon kaj 
multaj sekvis kun granda intereso la fakprelegojn interalie de Vera 
Barandovska-Frank, D-ro Rudolf Fischer, Stefan MacGill, Frangois 
Hounsounou kaj Prof-ro Paulo Nascentes. Ea organizantoj planas daŭrigi 
la intensan kunlaboradon inter la klerigcentro kaj lEEl ankaŭ estonte 
ofertante EiEA/IEEl-ekzamenojn. Zsofia Korody 



Ekzamenantoj Peter Zilvar, Stefan MacGill kaj ekzamenato Sebastian Kirf (dekstr.) 

Ea paska sesio de la internaciaj ekzamenoj de UEA/ILEI, verŝajne estis 
la plej granda de la lastaj jaroj. Prezentis sin ses elementaj kaj ses mezaj 
kandidatoj el Germanio, Belgio, Francio kaj Brazilo. Ea kulturaj konoj 
kutime pruviĝas defia parto de la ekzamenoj; en ĉi tiu sesio la kandidatoj 
relative bone plenumis la bezonojn, ĉar la plimulto el ili atingis la 

ekzamenojn tra la studsesioj de la Germana E-Centro en Herzberg, dum 
kiuj la kulturo, historio kaj literaturo estas forte emfazataj. Tiu centro 
organizis la ekzamenan sesion kadre de PSl, kaj samtempe plian stud- 
sesion por siaj kursanoj. Ekzamen-rezultoj estos sciataj post rekontrolo de 
la taskaro flanke de la lEK. Stefan MacGill 

Pollando 

Ea unua tago de la printempo estas por polaj lernejanoj okazo vagabondi 
dum la leciontempo. Sed tio tute ne interesis la lernantojn de la lEEl- 
patronata lernejo en Ĉajovice apud Krakovo. Tiun tagon jam duafoje okazis 
en la lernejo debato pri la VAEOROJ, kadre de la EEf-projekto 'Spring Day 
in Europe' 2006. Por partopreno en la pasintjara debato pri TOEEREMO la 
lernejo ricevis grandformatan atestilon kun subskriboj de 6 EU-altranguloj. 
Ea ĉi-jaran aranĝon observis lokaj aŭtoritatanoj kaj edukistoj. lEEl estis 
reprezentata de la pola sekciestrino kaj lEEl-komitatanino, Maria Majer- 
czak. Ea seriozan diskuton inter la infanoj pri la ĉi-jara temo 'AMO' lerte. 



Instruistino Anna Zyla gvidas la diskuton 

altnivele kaj tre interese gvidis du junaj instruistinoj de ĉi tiu lernejo. La 
diskuto enhavis ankaŭ interkulturajn aspektojn. 

La direktorino de la lernejo plurfoje emfazis la valoron de E-o kaj la rolon 
de ILEl en la lernejo de Ĉajovice. 

Oni povas trovi pli da informoj pri Ea Printempo-Tago en Eŭropo en kelkaj 
retejoj, i.a. en la plurlingva: 

http://futurum2005. eun. org/ww/pl/pub/futurum2005/index_15mins. htm 

Maria Majerczak 


Por via notlibro 


Juna amiko 2006 mult-kontinenta 

Komence de aprilo lEEl ekspedis la unuan numeron de Juna amiko por 
2006, kun kovrila bildo de la italo kiu perpiede transiros la tutan Eŭrazion. 
Franca fabelo, kuba legendo, germana paska kutimo, tajvana sinprezento, 
litova kanto kaj brita reklam-projekto figuras, inter kutimaj bildstrioj, 
krucenigmoj kaj serioj. Paĝoj por etuloj kreskis de 2 ĝis 3. Pagitaj abonoj 
ĝis aprilo sumiĝas je ĉ. 320; sed por la fmanca bonfarto de la revuo ni 
atendus preskaŭ 400, por atingi, pere de kolektivaj remendoj, jarfman 
sumon de 800. Perantoj en 30 landoj atendas vian abonadon; vi tuj ricevos 
la unuan aperintan numeron. 

Vizitu ankaŭ la revuan retejon ĉe la biblioteko en <www.iernu.net>. Tie 
vi trovos konkurs-respondojn, multajn artikolojn kaj la Esperantajn 
tradukojn de la anglaj reklamiloj kiuj aperas fme de la nuna revuo. 

"Esperanto por Progresantoi" 

Sub tiu provizora sed ŝanĝota titolo, lEEl planas eldoni lernolibron 
verkitan de Judit Felszeghy el Hungario. Ea verko kompiliĝis kiel kurslibro 
por aspirantoj al la hungaraj ŝtataj lingvo-ekzamenoj. Ea origina enhavo 
estas nun internaciigata, tiel ke ĝi estu plene Esperant-lingva verko. Gi 
ampleksos ĉ. 112 grandformatajn paĝojn kaj estos teme bazita. E1 inter la 
13 temoj estas: Eoĝloko, Manĝoj, Vojaĝoj, Kulturo kaj ŝatokupoj, Sana 
vivo, Esperantio kaj la mondo, k.s. Ea libro aperigos multajn elĉerpaĵojn el 


IPR 06/2>35 





Esperantaj revuoj kaj literaturaj verkoj. Kromtiuj legaĵoj, la libro prezentos 
leksikajn, gramatikajn kaj teksto-komprenajn ekzercojn, paroligajn 
demandojn, rol-ludojn ks. Parto de la enhavo estos kolore presita. La 
atendebla vendo-prezo estas ĉ. 13 EUR, ni ofertos al revendistoj la 
kutimajn rabatojn. ILEl volas taksi la merkaton por tia verko por fiksi la 
eldonkvanton. Ni sekve turnas nin al libroservoj, centroj kaj niaj landaj 
sekcioj kun la peto sciigi al ni vian atendeblan post-aperan mendon kaj vian 
takson de la tuta sumo, kiun vi povus vendi. 

Bv. respondi al <stefan.macgill@gmail.com> kaj nia komisiito Anna 
Besenyei <esperanna@gmail.com> 


Ne forgesu nian ligan libroservon 

Reaperis la Manlibro pri instruado de Esperanto, kaj nia libroservo en 
Budapeŝto povas liveri ĝin, je prezo de € 7,50. Gi donas praktikajn 
konsilojn por kursgvidantoj, informojn pri leciontipoj, lecionplanoj, 
instruformoj, ekzercotipoj, diversaj metodoj, kune kun apogaj kaj 
ekzemplaj materialoj. Ne hezitu, la dua eldono povos elĉerpiĝi samrapide 
kiel la unua! 

Okulo: Jen bona maniero prezenti 
Esperanton al infanoj inter 7- kaj 11- 
jaraj. Okulo kaj Zumplo gvidas etulojn 
et-paŝe tra la unuaj temoj de E-o. La 44- 
paĝa libro havas kolorajn paĝojn kaj 
estas bunte ilustrita. € 4.50 

Gvidilo por Okulo helpas al ge- 
patroj, instruistoj aŭ kursgvidantoj bone 
uzi la supran lernilon. Kun po-paĝaj 
gramatikaj resumoj, vortlistoj, konsiloj 
kaj suplementaj ekzercoj. 44 paĝoj. € 

4,50 

Tendaraj tagoj, kajero II. Bona 
daŭrigo de Okulo. Prezentas aron da 
esperantistaj tendaranoj kiuj amikiĝas 
kaj praktike uzas la lingvon. Dialogoj, 
skeĉoj, legaĵoj, aventuroj de la spiono 
005, ekzercoj, ĉio kun logika gramatika strukturo subkuŝanta. 72 p. € 6,90 


Stef«n MecGill 



GVIDIJLO 

Tendaraj tagoj III. La supernivela daŭrigo kaj kompletigo de la tendara 
vivo. Konvena ankaŭ por pli aĝaj studantoj; ĝi akcelas progreson preter la 
komencaj kaj mezaj lingvo-niveloj. 76 p. € 6,90 

Fantaziaĵoj kaj kantojpor infanoj. Kun muzik-notoj kaj ilustraĵoj. 98 
p. € 3,60 

Mendu rete ĉe <esperanna@gmaiLcom> kopie al <stefan.macgill@gmail. 
com>. Letere al ILEl, Anna Besenyei, pf 193, HU-1368 Budapest, Hunga- 
rio. Ni aldonos al viaj libroj fakturon kun paginstrukcioj. La prezoj samas 
kiel ĉe UEA, sed ĉe ni ili inkluzivas la sendokostojn. Sesona rabato ekde 3 
libroj (ajna titolo). Kutima triona rabato por libroservaj mendoj. 


TORPED-o 2 en Germanio 

2-a Tutlanda Oktobra Renkontiĝo Pedagogia, 29.09-03.10.2006, Herzberg 
Ĝi estas trejnkurso de ICH/GEC kaj lEEI. 

Kadrotemo: instrumaterialoj, instruhelpiloj kaj rilataj instrumetodoj. 

Ni atendas ĉiujn, kiuj interesiĝas pri E-instruado, mem instruis, instruas 
aŭ planas instrui, kiuj serĉas taŭgajn instrumaterialojn por siaj kursoj, havas 
jam spertojn aŭ ŝatus spertiĝi, interŝanĝi opiniojn pri faktemoj, ktp. 

Ci-jare ĉefe temos pri lernolibroj, instrumaterialoj, instruhelpiloj por E- 
instruado: kiu lernolibro por kiu celo, kiu aĝgrupo; kiu metodo por kiu 
lernolibro? 

Krom fakprelegoj, konigo de materialoj ekz. de siaj aŭtoroj okazos 
forumo por spertinterŝanĝo, prezentado de metodoj kaj materialoj de 
kontribuemaj partoprenantoj. 

Partoprenkotizo (por membroj de GEA kaj ILEI): 30 EUR (ĝis la 30-a 
junio), 35 EUR (ĝis la 31-a aŭg.), 40 EUR (poste). (Por ne-membroj 5 EUR 
krompago.) 

Viajn preleg- kaj kontributemojn bv. anonci al Zsofia Korody (GEA- 
komisiito por instruado): <zsofia.korody@esperanto.de> 

Ekzamenoj 

GEA/GEI ekzamenoj okazos dumTORPED-o 2: 

- B-ekzameno pri lingva kapableco 

- C-supera ekzameno pri lingva kapableco 

Laŭbezone estos organizebla ankaŭ UEA/lLEl ekzamenoj (elementa 
kaj meza niveloj). Bv. anonci vin indikante la deziratan ekzamen-tipon kaj 
nivelon ĉe: Interkultura Centro Herzberg: <esperanto-zentrum@web.de> 

Intensa somera lingvokurso kun observado kaj instrupraktiko (22-28 
julio 2006), Herzberg, Germanio 

Germana E-Centro/Interkultura Centro Herzberg organizos intensajn 
somerajn lingvokursojn en pluraj niveloj. lli estos malfermataj por 
spektemuloj, praktikemaj instruantoj. Oni povos veni por: 

- observi la instruhorojn, la uzatajn metodojn, 

- spertiĝi pri didaktiko, 

- analizi, priparoli la vizititajn instruhorojn kun spertaj E-instruistoj, 

- provi la propran instrukapablon instruante parttempe la kursanojn. 
Interesiĝantoj bv. anonciĝi ĉe Zsofia Korody (GEA-komisiito por instru- 
ado) <zsofia.korody@esperanto.de> 



Provieciono dum ia metodika seminario en Daniando (vd. p. 31-32) 

LABORKOMISIONOJ 

Azia agado: Rob Moerbeek 

Ekzamena: Duncan Charters (prez.), Katalin Kovats (vicprez.), Bill Maxey 
(sekr.), Probal Dasgupta, Gbeglo Koffi, Mireille Grosjean 
Elekta: Maritza Gutierrez (kunvokanto), Ana Montesinos de Gomis, 

Aurora Bute 

Kontrola: Ulla Luin, Bengt Jonsson, anstataŭanto: Lars Forsman 
Lerneja: Carola Antskog, Luigia Madella, Ermanno Tarracchini, Mihai 
Trifoi 

Regulara: Marija Beloŝeviĉ, Rob Moerbeek, Atilio Orellana Rojas 
Terminara: Maŭro La Torre, Miroslav Malovec 

KUNLABORANTAJ INSTITUCIOJ 

EEU: Eŭropa Esperanto-Unio. Komisiito pri instruado kaj rilatoj kun ILEl: 
Carola Antskog, Brokarrvagen 89, Fl-25700 Kimito, Finnlando, 
cantskos&kolumbus. fi 

E@I (Esperanto ĉe Interreto, www.ikso.net) : faka sekcio de TEJO 
( www.teio.ors , poŝtadreso ĉe UEA). 

EIPLV (Internacia Federacio de Instruistoj de Vivantaj Lingvoj): 
Reprezentanto de ILEl: Jennifer Bishop, 
esperanto@Education. monash. edu. au 
lEI: Internacia Esperanto-Instituto, Riouwstraat 172, NL-2585 EBV Den 
Haag, Nederlando. 

TEJO: Observanto de TEJO ĉe ILEl: Fran^ois Hounsounou (adr. sur p. 
40., Benino). 

UEA: Nieuwe Binnenweg 176, NL-30I5 BJRotterdam, Nederlando. 
www.uea.org. Observanto de ILEI ĉe UEA: Radojica Petroviĉ. A- 
komitatano el ILEI: Atilio Orellana Rojas. Observanto de UEA ĉe 
ILEl: Claude Nourmont. Reprezentanto de ILEl en la Affika 
Komisiono de UEA: Fran^ois Hounsounou 
UNESKO (en operaciaj rilatoj). Reprezentantoj de ILEl: Fran^ois Lo 
Jacomo, 72, quai de la Loire, FR-750I9 Paris, 

francois.loiacomo@wanadoo. fr : Monique Arnaud, Ecole Chemin de l' 
Esperanto, Les Pelloux, FR-05500 Benevent et Charbillac, 
monigue. arnaud@tiscali. fr , Jean-Pierre Boulet, 17 Av. de la 
Dordogne, FR-63800 Cournon d'Auvergne, tel: (+33) 4 73 84 90 60; 
Mireille Grosjean, Temple 20pf. 9, CH-24I6 Les Brenets, tel/fakso: 
(+41 32) 932 18 88, mireille.grosjean@rpn.ch 

MEMBRIĜO AL ILEIKAJ PAGADO POR ALIAJ SERVOJ 

Membreco kostas 18 EUR en A-landoj (laŭ UEA-difino) kaj 9 EUR en B- 
landoj, kun ricevo de 4 numeroj de IPR jare. Kun aliro nur al reta versio, 
membreco kostas 4 EUR (A) kaj 2 EUR (B). Bonvenaj estas donacoj al la 
fondaĵoj de ILEl, konferencaj pagoj kaj abonoj por Juna amiko. Sekciestroj 
en trideko da landoj akceptas membrigojn kaj donacojn; simile, perantoj 
por Juna amiko akceptas abonojn enlande. Por pagoj rekte al la internacia 
ILEl informu skribe al la kasisto de ILEl: Sjoerd Bosga, Trdddragargatan 
27D, SE-723 37 Vasteras, Svedio. Tel: (+46 21) 41 70 45, 
sioerd(a), esperanto.se . 

La pagoj povas okazi pere de konto de ILEI ĉe UEA, aŭ al la sveda konto. 

* Pagoj al konto de ILEI ĉe UEA: Pri pagmanieroj vidu informojn en la 
Jarlibro de UEA. Atentu pri aldono de sumo por bankkostoj. Indiku vian 
nomon kaj landon, mallonge la celon de la pago, kaj unu el la tri kontoj 
ilek-a (ĝenerala), juna-1 (Juna amiko), pike-b (projekto Interkulturo). 

* Pagoj al la sveda bankkonto: E1 Svedio pagu al konto 8327-9, 994 515 
014-3 ĉe Foreningssparbanken. E1 aliaj landoj pagu al IBAN SE56 8000 
0832 7999 4515 0143 kun BIC/SWIFT kodo SWEDSESS. Aldonu 6 eŭrojn 
por svedaj bankkostoj se vi pagas el ekster Eŭropa Unio. 

* Simpla abono de IPR sen membreco: 18 EUR. Reklamtarifoj por IPR: 

180 EUR por plena, 110 EUR por duona kaj 70 por kvarona paĝoj. Tio 
inkluzivas bazan grafikan pretigon: kostojn de ekstra pretigo oni rajtas 
fakturi. Sekcioj reklamante edukajn projektojn rajtas peti trionan rabaton. 
ILEl estas jure registrita ĉe la Komerca Ĉambro en Den Haag sub numero 
27.181.064. 

Hejmpaĝo de ILEl: http://www.ilei.info 

